 FG Survival Fund: Ènìyàn 174,574 ló ti forúkọ sílẹ fún ètò ìrànwọ ìjọba fáwọn olókoòwò kéékèé Mínísítà fún ilé iṣẹ, káràkátà àti ìdókoòwò Mariam Katagum ní láàrín ọjọ méjì péré ènìyàn ẹgbẹrún lanà àádọsàn o lé díẹ ló ti fi orúkọ sílẹ fún ètò náà. Àwọn ènìyàn wọnyi fi orúkọ sílẹ láì sí kọnukọhọ nínú fún owó ẹgbẹrún márùndílagọrin bílíọnù náírà, owó ìràwọ ìjọba fún àwọn tó n ṣe oko-òwò ara wọn. Owó yìí ni yóò ràn àwọn ti àjàkálẹ ààrùn Coronavirus ti mú okòwò wọn dénu kọlẹ tí wọn kò si lágbára láti ṣe ojúṣe wọn bótitọ àti bóti yẹ mọ. Aago mọkànlá alẹ ọjọ Ajé ni ìjọba ṣi ojú òpó ìforúkọ sílẹ náà ti wọn pe ni MSME. Mínísítà tó ń mójú tó ọrọ náà Mariam Katagum ni àwọn ìpínlẹ tó fi orúkọ sílẹ jùlọ ni Kano, Kaduna , Lagos, Katsina ati Abuja, sùgbọn Kano Kaduna àti Lagos ló n léwájú. Katagum ni, àwọn to wà ni ẹka olókoòwò tó n rí si ìlé itura àti ìgbàlejò ni yóò kan ni ìfórukọsílẹ tí yóò bẹrẹ ní òní, ọjọkarùnlélógún oṣù kẹsán, ọdún 2020, nígbà ti yóò kan ẹka àwọn oníṣẹ ọwọ àti àwọn oníṣẹ ètò ìrìnà. SS3 ní mo wà báyìí, mo sì ti gba àmì ẹyẹ púpò nílé-lóko gẹgẹ bí onílù - Ayansike FG Survival Fund: Àwọn oníṣòwò lẹka ètò ẹkọ nìkan ló lè forúkọ sílẹ báyìí fún ìrànwọ ìjọba àpapọ Nàìjíríà Awọn eeyan ipinlẹ Oyo ni ipenija lati forukọ silẹ lori itakun-agbaye fun iranwọ powo Survival Fund ti ijọba apapọ gbe kalẹ. Ọkan lara awọn alakoso eto naa ni ipinlẹ Oyo, Segun Ogunwuyi lo fidi ọrọ yii mulẹ fun BBC Yoruba. Ọgbẹni Ogunwuyi sọ pe awọn eeyan ti bẹrẹ si ni forukọ silẹ diẹdiẹ bayii lẹyin ipenija ti wọn ti kọkọ doju kọ. O ṣalaye pe awọn oniṣowo ni ẹka eto ẹkọ nikan ni o le lanfaani lati fi orukọ silẹ fun iranwọ owo naa bayii. Àwọn oníṣòwò lẹka ètò ẹkọ nìkan ló lè forúkọ sílẹ báyìí fún ìrànwọ ìjọba àpapọ Nàìjíríà Ọgbẹni Ogunwuyi ni nigba to ba ya ni eto naa yoo kan awọn mii ti ọwọja coronavirus ṣe ipalara fun bakan naa. Nigba ti o n ba BBC Yoruba sọrọ, Ọgbẹni James Fanope to jẹ ọkan lara awọn alakoso eto owo iranwọ ijọba apapọ sọ pe oun ko le sọ ni pato iye awọn eeyan to ti fi orukọ silẹ ni ipinlẹ Eko. O ni awọn ileewe ti wọn ba fi orukọ silẹ pẹlu ipinlẹ Eko nikan ni yoo jẹ anfaani iranwọ owo ọhun. Akomolede àti Aṣa: Ọrọ Ẹyán ni Bunmi Femi Amao ń kọ wa lórí ètò Akọmọlédè àti Àṣà lóri BBC Yoruba Ka ìròyìn yìí láti fi orúkọ sílẹ fún owó ìrànwọ ìjọba àpapọ Nàìjíríà! Ago mẹwaa alẹ ọjọ Aje ni ijọba fi ikede sita pe oju opo yoo ṣi silẹ fun awọn eeyan ti yoola janfani owo iranwọ ijọba apapọ Bẹẹ si ni wọn ti fi ilana atẹle lati ri owo naa gba sita fun gbogbo ọmọ Naijiria to ba forukọ silẹ. Atẹjade kan jade lọjọ Aiku niluu Abuja lati ọfiisi to n boju to akanṣe eto yii pe oju opo yoo ṣi silẹ laago mẹwa alẹ. Bakan naa, wọn ni isọri awọn ti yoo kọkọ jẹ anfani rẹ ni awọn ileewe. Eto iranwo owo yii ti wọn pe ni MSME Survival Fund initiative jẹ akanṣe eto ti ijọba Naijiria gbe kalẹ fun awọn olokoowo kekeke to padanu ohun kan tabi omiran torii ajakalẹ arun Coronavirus. Eyi si jẹ gẹgẹ bi owo iranwọ lasiko Covid-19. Biliọnu marunlelaadọrin ni owo naa. Wo boo ṣe lee kopa. Boo ṣe le forukọ silẹ fun N75 Biliọnu owo iranwọ ijọba O kere tan, 1.7 miliọnu ọmọ Naijiria to jẹ oniṣowo ni yoo lanfani ati gba lara owo yii gẹgẹ bi iroyin ti BBC wadii. Abule Ado explosion: Irọ ńlá ní NNPC pa lórí ìbúghbàmù Abule Ado níbí tí ẹmí èèyàn 23 Koo to wa tẹ oju opo iforukọsilẹ, wo ohun marun too ni lati mọ. Lakọkọ, oju opo naa ni  Ago mẹwa alẹ ọjọ Aje ọjọ kọkanlelogun oṣu kẹsan ọdun 2020 ni oju opo yoo di ṣiṣi fun awọn eeyan lati forukọ silẹ. Ati pe iṣọri awọn kan pere lo lee forukọ silẹ, awọn yii si bọ sabẹ iṣọri ti wọn n pe ni Payroll support. Ki ni itumọ payroll support? Isọri yii ni o wa fun awọn to ni owo ti wọn n ṣe ti ko si lee san owo oṣu awọn oṣiṣẹ wọn lati oṣu bii mẹta sẹyin. Owo oṣu naa yoo jẹ laarin N30,000 si N50,000 owo Naijiria. Ijọba Naijiria ti ṣetan lati ran oniṣowo ẹgbẹrun lọna ẹẹdẹgbẹta lọwọ jakejado Naijiria. Wọn si ni pe fun ileeṣẹ owo kan ṣoṣo, ko ni ju oṣiṣẹ mẹwaa lọ to lee janfani owo naa. Wo atẹ ilana bi eto naa yoo ṣe lọ Ninu atẹ oke yii, awọn oniṣowo nikan to si wa labẹ ẹka eto ẹkọ lo le forukọ silẹ laago mẹwaa lọjọ Aje, ọjọ kọkanlelogun oṣu kẹsan. Lọjọ Ẹti ọjọ kẹẹdọgbọn oṣu kẹsan ọdun 2020, awọn olokoowo fun itura bii hotẹẹli, ile ọti, sinima, ile ounjẹ ati bẹẹ bẹẹ lọ ni iforukọsilẹ kan lati ago mejila oru. Ọjọ Aje ọjọ kejidinlọgbọn ni ti awọn oniṣowo mii lee lọ soju opo naa. IKILỌ Ijọba ti kilọ pe ki ẹ fara balẹ kọ gbogbo ohun to ba yẹ lasiko iforukọsilẹ. Ki lẹ nilo lati forukọ silẹ? Ṣaa ti mu iwe ẹri ileeṣẹ to n fun ni laṣẹ idokoowo ni Naijiria CAC lọwọ. Boo ba ni i, ijọba tun ti ṣeleri lati ran eeyan 250,000 lọwọ fun sabuke CAC. Bakan naa, oo nilo nọmba BVN rẹ. lgba wo ni iforukọsilẹ yoo dopin? Iforukọsilẹ fun gbogbo isọri tẹsiwaju titi di ọjọbọ ọjọ kẹẹdogun oṣu kẹwaa ọdun 2020 ko to pari. Fi orukọ silẹ nibi lati jẹ anfaani owo yii. : Ìjọba ti kéde àwọn tó kàn láti gba owó ìrànwọ ìjọba MSME láti 25092020 lọ 